ইফতারী বিতরণ অনুষ্ঠানে প্রধান অতিথির ভাষনে সিটি মেয়র আ জ ম নাছির উদ্দীন বলেন, দারিদ্রতা কোন অভিশাপ নয়। দরিদ্র পরিবারের সন্তানরা মানুষের মত মানুষ হয়ে উপার্জন করতে সক্ষম হলে দারিদ্রতা দুর হয়ে যাবে। দরিদ্রদের হতাশাগ্রস্ত হয়ে নিমর্জিত হাত-পা গুটিয়ে বসে থাকলে চলবে না। দু’হাতকে কর্মীর হাতে পরিনত করতে হবে। উপার্জনের উপায় খুঁজে বের করতে হবে। সন্তানদের লেখাপড়া করতে উৎসাহিত করতে হবে। মেধা ও প্রতিভা থাকলে দরিদ্র পরিবারের সন্তানই একদিন ডাক্তার, ইঞ্জিনিয়ার সহ দেশের খ্যাতমান একজন ব্যক্তি হিসেবে সুপ্রতিষ্ঠিত হতে পারবে। প্রসঙ্গক্রমে মেয়র বলেন, জননেত্রী শেখ হাসিনার সরকার দারিদ্র বিমোচনে সামাজিক বেষ্টুনী গড়ে তুলেছেন। ইতোমধ্যে বাংলাদেশে দারিদ্রের হার কমে ২২ ভাগে নেমে এসেছে। ২০২০-২০২১ সনে এ হার কমে ১৪ ভাগে চলে আসবে। গরীববান্ধব শেখ হাসিনার সরকারকে সহযোগিতার আহবান জানান মেয়র।